  Майя Бывальцева Удмуртиын куазь кӧс возиськемен сэрен киземъёс быремлэсь меӵак ыштонъёс 2 миллиард 570 миллион манет тыр луизы. Со сярысь элькун кивалтэтлэн тӧроезлэн воштӥсез – гурт возёсъя но сиён юонъя министр Ольга Абрамова «ВКонтакте» мерлыко вотэсысь бамаз ивортӥз. 228 гурт возёсъёс но фермер возёсъын кӧс куазьлэсь шугадӟонэ шедизы (со гуртын ваньбур поттӥсьёс пӧлысь 20 процентэз) Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрСолэн кылъёсызъя, будосъёс 81 сюрс 377 гектар вылын быризы, со вань кизем музъемъёс пӧлысь 9 процентэз. Али луыны быгатоно ыштонъёсты но юрттыны луонлыкъёсты дунъян уж нуо. Озьы ик Ольга Абрамова пусйиз, югдур эшшо но секытгес луоз шуыса возьмало вал. Тодэ вайытом, Удмуртиын кӧс но пӧсь куазен музъем куасьмемен валче шуэрес югдур ялӥзы.  Тегъёс: Ижкар Удмуртия гуртвозёс коньдон ОльгаАбрамова  